
Narvas Rakvere tänav 71a asuva maa-ala osa 
tasuta kasutusse andmine (KÜ Rakvere 73)

1. ASJAOLUD JA MENETLUSE KÄIK

KÜ-lt Rakvere 73, registrikood 80050199, laekus Narva Linnavalitsuse Arhitektuuri- ja Linnaplaneerimise Ametile taotlus, milles palutakse anda tasuta kasutusse Rakvere tänav 71a (katastritunnus 51104:003:0062 üldkasutatav maa 75%, veekogude maa 25%) kinnistul asuva maa-ala osa üldpinnaga 300,0 m2 maja elanikele parkimisplatsi rajamiseks. 
Parkimisplatsi rajamistööd teostatakse KÜ Rakvere 73 poolt ja kulul. 
KÜ Rakvere 73 kohustub tagama kasutusse taotletava maa-ala osa heakorra.  
KÜ-u Rakvere 73 taotlust arutati Narva Linnavalitsuse linnavarakomisjoni koosolekul 03.02.2016. a (protokoll nr 2) ning otsustati:
1. Nõustuda KÜ Rakvere 73 taotlusega ja soovitada anda KÜ-le Rakvere 73, registrikood 80050199, avalikku enampakkumist korraldamata määramata ajaks tasuta kasutusse Narvas Rakvere tänav 71a (katastritunnus 51104:003:0062) kinnistul asuva maa-ala osa üldpinnaga 300,0 m2 maja elanikele parkimisplatsi rajamiseks. 

2. Narva Linnavalitsuse Arhitektuuri- ja Linnaplaneerimise Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.
2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi ka Kord) punkti 5.1.3 alapunkti b alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes.
2.2. Korra punktide 7.2 ja 7.2.6 sätestatu alusel võib linnavara korteriühistule või korteriomanike ühisusele linna omandis olevad maa-alad, mis antakse kasutusse korteriühistule või korteriomanike ühisusele parkimisplatsi, jäätmekonteineri paigaldamiseks, määramata ajaks tasuta kasutusse anda linnavalitsuse korraldusega. 

2.3. Korra punktide 46, 46.4, (muudetud Narva Linnavolikogu 29.01.2009 määrusega nr 2) alusel avaliku enampakkumiseta või eelläbirääkimistega pakkumiseta võib anda kasutusse linnavara Korra punktis 7.2 nimetatud subjektidele.

2.4.
Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (alapunkt 5.1.3; b) alusel. 

2.5.
Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Rakvere tänav 71a asuva maa-ala bilansiline valdaja.

3.  OTSUS

3.1.
Anda KÜ-le Rakvere 73, registrikood 80050199, avalikku enampakkumist korraldamata määramata ajaks tasuta kasutusse Narvas Rakvere tänav 71a (katastritunnus 51104:003:0062) kinnistul asuva maa-ala osa üldpinnaga 300,0 m2 maja elanikele parkimisplatsi rajamiseks.
3.2.
Narva Linnavalitsuse Arhitektuuri- ja Linnaplaneerimise Ametil sõlmida KÜ-ga Rakvere 73 punktis nimetatud maa-ala osa tasuta kasutusleping.

4.  RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks KÜ-le Rakvere 73. 

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

